Ashyoviy dalillar va tegishli hujjatlar to‘planib, huquqni muhofaza qiluvchi idoralarga taqdim etilgan. Foto: Ekologiya va atrof-muhitni muhofaza qilish boshqarmasi Samarqand viloyati, Bulung‘ur tumanida daraxtlarni kesish bilan bog‘liq huquqbuzarlik aniqlandi. Ekologiya, atrof-muhitni muhofaza qilish va iqlim o‘zgarishi boshqarmasi tomonidan olib borilgan o‘rganish natijasida Bulung‘ur tumani hududidan o‘tuvchi «Toshkent – Samarqand» yo‘li yoqasida yashil belbog‘ (ixota) shaklida ekilgan qariyb 50-55 yillik 9 tup qayrag‘och daraxti kesib tashlangani aniqlangan. Huquqbuzarlik oqibatida tabiatga 744 mln 642 ming so‘m zarar yetkazilgan. Ashyoviy dalillar va tegishli hujjatlar to‘planib, huquqni muhofaza qiluvchi idoralarga taqdim etilgan. Ma’lumot o‘rnida, O‘zbekistonda davlat o‘rmon fondiga kirmaydigan daraxt va butalarning kesilishiga qarshi moratoriy joriy etilgani sababli daraxtlarni ruxsatsiz kesish qat’iyan man etiladi.